Polisie: 'Vorster-moord was nie sluipmoord' | Maroela Media
Polisie: 'Vorster-moord was nie sluipmoord'
Die polisie in Gauteng sê daar is geen bewyse dat die moord op die voormalige krieketspeler, Louis Vorster, 'n sluipmoord was nie.
Vorster (46) is Dinsdagmiddag by 'n vulstasie in Muldersdrift doodgeskiet. Daar is vroeër berig dat Vorster glo 'n sakkie diamante by hom gehad het en dat dit moontlik die rede was vir die aanval. 'n Polisiewoordvoerder, lt. kol. Tshisikhawe Ndou, het 'n beroep gedoen op mense met inligting om na vore te kom. Ndou sê dit is nog nie duidelik of Vorster wel diamante by hom gehad het nie. "Indien enigiemand weet wat in die pakkie was moet hulle die polisie kontak." Volgens die polisie het Vorster die vulstasie probeer verlaat toe twee mans in 'n Volkswagen sy weg geblokkeer het. Een van die mans het na Vorster se venster geloop en hom doodgeskiet. Hy is op die toneel dood verklaar. Die ander man het na die passasierskant geloop waar hy 'n pakkie gegryp het voor hulle op die vlug geslaan het. Die polisie ondersoek 'n saak van moord.
Pretoria-straatname reeds aan die verander
Nederlander stel resepteboek vir geregte met insekte bekend.
Ek dink sy moordenaars is ingelig toe hy geld by die bank getrek het, al sy informasie is beskikbaar gestel aan die rowers en hy is dopgehou en agtervolg tot waar hy beroof en vermoor is. Die pakkie wat gebuit is is kontant geld wat hy by die bank getrek het.
Dis vir my mooi om te sien dat Maroela Media nie dieselfde fout as die Beeld begaan het deur die motor van die boosdoeners te beskryf as 'n VW Polo GTI nie. Op die kringtelevisiemateriaal is dit duidelik dat die motor 'n VW Golf 6 is, waarskynlik 'n FSI-model, te oordeel aan die wiele.